Дума: възраждане (възра`ждане)
Какъв е смисълът на тази дума?
Библейско тълкуване: Описва онова действие на Святия Дух, чрез което душата, преди това мъртва в грехове, отново се ражда праведна в Христос. В Св. Писание е изразено с думите: да се роди човек отново — Йн. 3:3-7; да стане ново създание — 2Кор. 5:17; да се съживи в святост — Еф. 2:1; да се изобрази Христос в сърцето му — Гал. 4:19; става участник в божественото естество — 2Пет. 1:4. Единственият извършител на тази промяна е Святия Дух — Йн. 1:12,13, 3:4; Еф. 2:8-10, и обикновено Той я извършва чрез евангелската истина — Як. 1:18; 1Пет. 1:23; 1Кор. 4:15. В тази промяна, нравствения Божи образ се връща в душата, и дава началото на възвишена любов към Бога и към ближния. Възраждането, което предизвиква вяра се придружава с оправдание, което води до истинска святост в живота или към освещение, което започва от \"младенеца в Христос\", и се усъвършенства, когато той стигне на небето \"в пълнотата на мярката на съвършения човек\". В Мат 19:28 обновлението гр. възраждането), показва действието чрез което Христос прави всички неща нови. В Тит 3:5, \"окъпването, сиреч, новорождението и обновлението на Светия Дух\", описва очистителната работа на Святия Дух при новото раждане.